
Informatīvais ziņojums "Par Latvijas kā Eiropas Savienības dalībvalsts saistību izpildi laika periodā no 2010.gada 1.oktobra līdz 15.septembrim un ierosinātajām pārkāpuma procedūrām pret Latviju laika periodā no 2010.gada 1.oktobra līdz 2011.gada 15.maijam"
TA-1252-IP
__________________________________________________________
(M.Borkoveca, I.Gailīte, V.Dombrovskis)

1. Pieņemt zināšanai iesniegto informatīvo ziņojumu.
2. Informatīvā ziņojuma 1.pielikumā minētajām ministrijām veikt nepieciešamos pasākumus, lai nodrošinātu informatīvā ziņojuma 1.pielikumā minēto direktīvu pārņemšanu noteiktajos termiņos:
2.1. ekonomikas ministram:
2.1.1. lūgt Saeimu steidzamības kārtībā pieņemt likumprojektu „Atjaunojamās enerģijas likums” un likumprojektu „Grozījumi Biodegvielas likumā”, kā arī līdz 2011.gada 10.jūlijam iesniegt izskatīšanai Ministru kabinetā noteikumu projektu „Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”, lai nodrošinātu Eiropas Parlamenta un Padomes 2009.gada 23.aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK, pārņemšanu (informatīvā ziņojuma 2.1.1.apakšpunkts);
2.1.2. lūgt Saeimu pieņemt likumprojektu „Grozījumi Elektroenerģijas tirgus likumā” un likumprojektu „Grozījumi likumā „Par sabiedrisko pakalpojumu regulatoriem”” galīgajā lasījumā līdz 2011.gada 22.jūnijam, kā arī iesniegt likumprojektu „Grozījumi Enerģētikas likumā” izskatīšanai Ministru kabineta sēdē līdz 2011.gada 10.jūnijam, pēc tam lūdzot Saeimu to pieņemt steidzamības kārtībā līdz 2011.gada 22.jūlijam, kā arī līdz 2011.gada 1.septembrim iesniegt izskatīšanai Ministru kabinetā noteikumu projektu „Grozījumi Ministru kabineta 2009.gada 21.jūlija noteikumos Nr.793 „Elektroenerģijas tirdzniecības un lietošanas noteikumi””, lai nodrošinātu Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu, pārņemšanu (informatīvā ziņojuma 2.1.4.apakšpunkts);
2.1.3. līdz 2011.gada 28.jūnijam iesniegt izskatīšanai Ministru kabinetā noteikumu projektu „Grozījumi Ministru kabineta 2004.gada 2.marta noteikumos Nr.120 „Noteikumi par mājsaimniecības gaisa kondicionieru marķēšanu un distances līgumā ietveramo informāciju””, noteikumu projektu „Grozījumi Ministru kabineta 2004.gada 2.marta noteikumos Nr.119 „Noteikumi par mājsaimniecības cepeškrāšņu marķēšanu un distances līgumā ietveramo informāciju””, noteikumu projektu „Noteikumi par mājsaimniecības elektrisko veļas žāvēšanas mašīnu marķēšanu un distances līgumā ietveramo informāciju” un noteikumu projektu „Noteikumi par enerģijas un citu resursu patēriņa norādīšanu ar energopatēriņu saistītām precēm (produktiem), izmantojot etiķetes un standarta informāciju par precēm”, kas nepieciešami Eiropas Parlamenta un Padomes 2010.gada 19.maija Direktīvas 2010/30/ES par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm, pārņemšanai (informatīvā ziņojuma 2.2.11.apakšpunkts);
2.2. satiksmes ministram:
2.2.1. lūgt Saeimu izskatīt likumprojektu „Grozījumi likumā „Par aviāciju” steidzamības kārtībā un pieņemt to 2. (galīgajā) lasījumā, kā arī līdz 2011.gada 30.jūnijam iesniegt izskatīšanai Ministru kabinetā noteikumu projektu „Par lidostu maksas noteikšanas kārtību”, kas nepieciešams Eiropas Parlamenta un Padomes 2009.gada 11.marta Direktīvas 2009/12/EK par lidostas maksām pārņemšanai (informatīvā ziņojuma 2.1.6.apakšpunkts); 
2.2.2. lūgt Saeimu pieņemt likumprojektu „Grozījumi Jūrlietu pārvaldes un jūras drošības likumā” ne vēlāk kā līdz 2011.gada 10.jūnijam, kā arī līdz 2011.gada 1.jūlijam iesniegt izskatīšanai Ministru kabinetā noteikumu projektu „Noteikumi par jūras negadījumu un jūras incidentu izmeklēšanu kuģošanas drošības aspektā”, kas nepieciešams Eiropas Parlamenta un Padomes 2009.gada 23.aprīļa Direktīvas 2009/18/EK), ar ko nosaka pamatprincipus negadījumu izmeklēšanai jūras transporta nozarē un groza Padomes Direktīvu 1999/35/EK un Eiropas Parlamenta un Padomes Direktīvu 2002/59/EK, pārņemšanai (informatīvā ziņojuma 2.2.4.apakšpunkts);
2.2.3. līdz 2011.gada 10.jūnijam iesniegt izskatīšanai Ministru kabinetā noteikumu projektu „Noteikumi par kuģa karoga valsts uzraudzības īstenošanu”, kas nepieciešams Eiropas Parlamenta un Padomes 2009.gada 23.aprīļa Direktīvas 2009/21/EK par karoga valstij noteikto prasību ievērošanu pārņemšanai (informatīvā ziņojuma 2.2.5.apakšpunkts);
2.2.4. līdz 2011.gada 15.jūnijam iesniegt izskatīšanai Ministru kabinetā noteikumu projektu „Noteikumi par pasažieru kuģu drošības prasībām”, kas nepieciešams Eiropas Parlamenta un Padomes 2010.gada 1.jūnija Direktīvas 2010/36/ES, ar ko groza Eiropas Parlamenta un Padomes Direktīvu 2009/45/EK par pasažieru kuģu drošības noteikumiem un standartiem, pārņemšanai (informatīvā ziņojuma 2.2.8.apakšpunkts);
2.2.5. līdz 2011.gada 17.jūnijam iesniegt izskatīšanai Ministru kabinetā noteikumu projektu „Klasifikācijas sabiedrību (atzīto organizāciju) uzraudzības kārtība”, kas nepieciešams Eiropas Parlamenta un Padomes 2009.gada 23.aprīļa Direktīvas 2009/15/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates, un attiecīgajām darbībām, kuras veic valsts administrācijas jūras lietu jomā, pārņemšanai (informatīvā ziņojuma 2.2.21.apakšpunkts);
2.2.6. līdz 2011.gada 10.jūnijam iesniegt izskatīšanai Ministru kabinetā noteikumu projektu „Grozījumi Ministru kabineta 2006.gada 5.decembra noteikumos Nr.983 „Būvniecības informācijas sistēmas noteikumi””, kas nepieciešami Eiropas Parlamenta un Padomes 2009.gada 25.novembra Direktīvas 2009/140/EK, ar ko izdara grozījumus Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un Direktīvā 2002/20/EK par elektronisko komunikāciju tīklu un pakalpojumu atļaušanu, pārņemšanai (informatīvā ziņojuma 2.2.2.apakšpunkts);
2.3. finanšu ministram:
2.3.1. lūgt Saeimu pieņemt likumprojektu „Grozījumi Ieguldījumu pārvaldes sabiedrību likumā” steidzamības kārtībā ne vēlāk kā līdz 2011.gada 22.jūnijam, lai nodrošinātu Eiropas Parlamenta un Padomes 2010.gada 1.jūlija Direktīvas 2010/42/ES, ar kuru īsteno Eiropas Parlamenta un Padomes Direktīvu 2009/65/EK attiecībā uz dažiem noteikumiem par fondu apvienošanu, galvenajām - pakārtotajām struktūrām un paziņošanas procedūru, pārņemšanu (informatīvā ziņojuma 2.2.13.apakšpunkts);
2.3.2. lūgt Saeimu steidzamības kārtībā ne vēlāk kā līdz 2011.gada 21.augustam pieņemt likumprojektu „Aizsardzības un drošības jomas iepirkumu likums”, kas nepieciešams Eiropas Parlamenta un Padomes 2009.gada 13.jūlija Direktīvas 2009/81/EK, ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK, pārņemšanai (informatīvā ziņojuma 2.2.18.apakšpunkts); 
2.4. vides aizsardzības un reģionālās attīstības ministram:
2.4.1. līdz 2011.gada 1.jūlijam iesniegt izskatīšanai Ministru kabinetā noteikumu projektu ,,Bīstamo atkritumu, tajā skaita sadzīvē radušos bīstamo atkritumu, uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtība”, noteikumu projektu ,,Atsevišķu veidu bīstamo atkritumu apsaimniekošanas kārtība”, noteikumu projektu „Atkritumu apsaimniekošanas valsts un reģionālo plānu un atkritumu rašanās novēršanas valsts programmas saturs, tās saskaņošanas, sabiedriskas apspriešanas, ieviešanas, novērtēšanas un pārskatīšanas kārtība”, noteikumu projektu „Kārtība, kādā izsniedz un anulē atkritumu savākšanas, pārvadāšanas, pārkraušanas, šķirošanas vai uzglabāšanas atļaujas” un noteikumu projektu „Par atsevišķi savācamu atkritumu kategorijām un savākšanas sistēmas izveides termiņiem, atkritumu sagatavošanas atkārtotai izmantošanai, pārstrādes un reģenerācijas mērķiem un termiņiem”, kas nepieciešami Eiropas Parlamenta un Padomes 2008.gada 19.novembra Direktīvas 2008/98/EK par atkritumiem un par dažu direktīvu atcelšanu, pārņemšanai (informatīvā ziņojuma 2.1.9.apakšpunkts);
2.4.2. līdz 2011.gada 15.jūnijam iesniegt izskatīšanai Ministru kabinetā noteikumu projektu „Grozījumi Ministru kabineta 2002.gada 20.augusta noteikumos Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem””, noteikumu projektu „Oglekļa dioksīda plūsmas transportēšanas kārtība” un likumprojektu „Grozījumi likumā „Par piesārņojumu””, kā arī lūgt Saeimu likumprojektus pieņemt steidzamības kārtībā ne vēlāk kā līdz 2011.gada 22.jūnijam, lai nodrošinātu Eiropas Parlamenta un Padomes 2009.gada 23.aprīļa Direktīvas 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr. 1013/2006 pārņemšanu (informatīvā ziņojuma 2.2.7.apakšpunkts);
2.4.3. līdz 2011.gada 15.jūnijam iesniegt Saeimā likumprojektu „Grozījumi likumā „Par radiācijas drošību un kodoldrošību””, kas nepieciešams Padomes 2009.gada 25.jūnija Direktīvas 2009/71/Euratom, ar ko izveido Kopienas kodoliekārtu kodoldrošības pamatstruktūru, pārņemšanai (informatīvā ziņojuma 2.2.17.apakšpunkts);
2.5. labklājības ministram:
2.5.1. lūgt Saeimu ne vēlāk kā līdz 2011.gada 17.jūnijam steidzamības kārtībā pieņemt likumprojektu „Grozījumi Bezdarbnieku un darba meklētāju atbalsta likumā”, kas nepieciešams Padomes 2009.gada 25.maija Direktīvas 2009/50/EK par trešo valstu valstspiederīgo ieceļošanu un uzturēšanos augsti kvalificētas nodarbinātības nolūkos pārņemšanai (informatīvā ziņojuma 2.2.6.apakšpunkts);
2.5.2. lūgt Saeimu pieņemt likumprojektu „Grozījumi Darba likumā” ne vēlāk kā līdz 2011.gada 20.jūlijam, lai nodrošinātu Eiropas Parlamenta un Padomes 2009.gada 18.jūnija Direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi, pārņemšanu (informatīvā ziņojuma 2.2.16.apakšpunkts); 	
2.6. iekšlietu ministram līdz 2011.gada 10.jūnijam iesniegt izskatīšanai Ministru kabinetā noteikumu projektu „Grozījumi Ministru kabineta 2010.gada 21.jūnija noteikumos Nr.553 „Noteikumi par darba atļaujām ārzemniekiem”” un noteikumu projektu „Grozījumi Ministru kabineta 2010.gada 21.jūnija noteikumos Nr.550 „Noteikumi par ārzemniekiem nepieciešamo finanšu līdzekļu apmēru un finanšu līdzekļu esības konstatēšanas kārtību””, kas nepieciešami Padomes 2009.gada 25.maija Direktīvas 2009/50/EK par trešo valstu valstspiederīgo ieceļošanu un uzturēšanos augsti kvalificētas nodarbinātības nolūkos pārņemšanai (informatīvā ziņojuma 2.2.6.apakšpunkts); 
2.7. ārlietu ministram līdz 2011.gada 22.jūnijam iesniegt izskatīšanai Ministru kabinetā noteikumu projektu „Grozījumi Ministru kabineta 2010.gada 20.jūlija noteikumos Nr.657 „Kārtība, kādā izsniedz vai atsaka izsniegt stratēģiskas nozīmes preču licences un citus ar stratēģiskas nozīmes preču apriti saistītos dokumentus””, kas nepieciešami Eiropas Parlamenta un Padomes 2009.gada 6.maija Direktīvas 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem, pārņemšanai (informatīvā ziņojuma 2.2.9.apakšpunkts);
2.8. Tieslietu ministrijai sadarbībā ar Satiksmes ministriju izstrādāt un tieslietu ministram līdz 2011.gada 1.jūlijam iesniegt izskatīšanai Ministru kabinetā kā Ministru kabineta lietu noteikumu projektu „Obligātās prasības, kas elektronisko sakaru komersantam jāievēro, izstrādājot personas datu aizsardzības pārkāpumu izmeklēšanas un novēršanas kārtību”, kas nepieciešams Eiropas Parlamenta un Padomes 2009.gada 25.novembra Direktīvas 2009/136/EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā, pārņemšanai (informatīvā ziņojuma 2.2.1.apakšpunkts).
3. Valsts kancelejai nosūtīt informatīvo ziņojumu un šo protokollēmumu Saeimas Eiropas lietu komisijai.


Ministru prezidents 	V.Dombrovskis


Valsts kancelejas direktora vietā -
Juridiskā departamenta vadītāja, 
Valsts kancelejas direktora vietniece	I.Gailīte 

